Traunviertel
Traunviertel ( (ad litteram "quadrans [fluminis] Traun"; olim et simpliciter "Secundus quadrans" dictus) est una ex quattuor regionibus Austriae superioris, quae in austro-oriente civitatis sita est. Nomen a flumine Truna (Theodisce: "Traun") traxit, qui quondam regionis confinium boreo-occidentale fuit.

Historia 
Medio Aevo magnam partem hodiernae regionis Traunviertel  "pagus Trunensis" amplectabatur. Pagus Trunensis a ducatu Bavarico, cuius pars fuit usque ad annum 1180, in orientem versus situs erat. Ab anno 821 usque ad mortem (post annum 853) quidam Gulielmus fuit comes pagi Trunensis. Qui inprimis notus est, quod ab eo gens nobilis nomine "Traungauer" initium sumpsit, quae ad flumen Styram castra eiusdem nominis condidit ("Styraburg"), ex quo et urbs Styra et civitas Styria appellatae sunt. 

Ottocarus II Přemysl, rex Bohemiae, anno 1254 (pax Budensis) et 1261 (pax Viennensis) pagum Trunensem, qui tum ad Styriam pertinebat, a Styria disiunxit et una cum aliis regionibus novum territorium nomine "Austria super Anasum" (1262/63) sive "Austria Superior"  (1264/66) formavit. Inde historici annos 1254/1261 Austriae Superiores natalacios dicunt.

Post circulos administrativos anno 1868 constitutos quadrantes Austriae superioris, qui dicuntur, re politica carentes nihil nisi nomina regionum pristinarum sunt, qui in sermone cottidiano et ad periegesim fovendam in usu manebant.

Geographia 
His diebus Traunviertel ab Hausruckviertel Truna flumine, a Mühlviertel Danubio dividitur. In austro-occidentem versus Tennengau patet, qui ad Salisburgum provinciam pertinet, in meridiem circulus Liezen, in orientem Mostviertel.

Pinacotheca

Nota

Quadrantes Austriae superioris